**ANYKŠČIŲ, ASVEJOS, BIRŽŲ, KAUNO MARIŲ, KREKENAVOS, SARTŲ IR GRAŽUTĖS, SIRVĖTOS REGIONINIŲ PARKŲ DIREKCIJŲ**

**REORGANIZAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Anykščių, Asvejos, Biržų, Kauno marių, Krekenavos, Sartų ir Gražutės, Sirvėtos regioninių parkų direkcijų reorganizavimo sąlygų aprašas (toliau – Aprašas) nustato Anykščių regioninio parko direkcijos, Asvejos regioninio parko direkcijos, Biržų regioninio parko direkcijos, Kauno marių regioninio parko direkcijos, Krekenavos regioninio parko direkcijos, Sartų ir Gražutės regioninių parkų direkcijos, Sirvėtos regioninio parko direkcijos (toliau – reorganizuojamos biudžetinės įstaigos) reorganizavimo jungimo būdu sujungiant jas į naują juridinį asmenį – biudžetinę įstaigą Aukštaitijos saugomų teritorijų direkciją – tvarką.

2. Aprašas parengtas vadovaujantis Lietuvos Respublikos civilinio kodekso 2.97 straipsnio 4 dalimi, 2.99 straipsnio 1 dalimi ir 2.101 straipsnio 1 dalimi, Lietuvos Respublikos biudžetinių įstaigų įstatymo 14 straipsniu ir Lietuvos Respublikos Vyriausybės 2022 m. vasario 23 d. nutarimu Nr. 143 ,,Dėl sutikimo reorganizuoti regioninių parkų ir rezervatų direkcijas“.

**II SKYRIUS**

**REORGANIZUOJAMŲ BIUDŽETINIŲ ĮSTAIGŲ DUOMENYS**

3. Reorganizuojamo juridinio asmens – Anykščių regioninio parko direkcijos – duomenys:

3.1. teisinė forma – biudžetinė įstaiga;

3.2. buveinė – J. Biliūno g. 55, LT-29110 Anykščiai;

3.3. juridinio asmens kodas 288743920;

3.4. registras, kuriame kaupiami ir saugomi duomenys apie Anykščių regioninio parko direkciją, – Juridinių asmenų registras.

4. Reorganizuojamo juridinio asmens – Asvejos regioninio parko direkcijos – duomenys:

4.1. teisinė forma – biudžetinė įstaiga;

4.2. buveinė – Radvilų g. 1, Dubingiai, LT-33261 Molėtų r.;

4.3. juridinio asmens kodas 188737795;

4.4. registras, kuriame kaupiami ir saugomi duomenys apie Asvejos regioninio parko direkciją, – Juridinių asmenų registras.

5. Reorganizuojamo juridinio asmens – Biržų regioninio parko direkcijos – duomenys:

5.1. teisinė forma – biudžetinė įstaiga;

5.2. buveinė – Rotušės g. 10, LT-41175 Biržai;

5.3. juridinio asmens kodas 188660683;

5.4. registras, kuriame kaupiami ir saugomi duomenys apie Biržų regioninio parko direkciją, – Juridinių asmenų registras.

6. Reorganizuojamo juridinio asmens – Kauno marių regioninio parko direkcijos – duomenys:

6.1. teisinė forma – biudžetinė įstaiga;

6.2. buveinė – Miškininkų g. 2, Vaišvydavos k., LT-53106 Kauno r.;

6.3. juridinio asmens kodas 193371328;

6.4. registras, kuriame kaupiami ir saugomi duomenys apie Kauno marių regioninio parko direkciją, – Juridinių asmenų registras.

7. Reorganizuojamo juridinio asmens – Krekenavos regioninio parko direkcijos – duomenys:

7.1. teisinė forma – biudžetinė įstaiga;

7.2. buveinė – Dobrovolės k. 2, Krekenavos sen., LT-38301 Panevėžio r.;

7.3. juridinio asmens kodas 188602566;

7.4. registras, kuriame kaupiami ir saugomi duomenys apie Krekenavos regioninio parko direkciją, – Juridinių asmenų registras.

8. Reorganizuojamo juridinio asmens – Sartų ir Gražutės regioninių parkų direkcijos – duomenys:

8.1. teisinė forma – biudžetinė įstaiga;

8.2. buveinė – Vytauto g. 5, Dusetos, LT-32309 Zarasų r.;

8.3. juridinio asmens kodas 188738178;

8.4. registras, kuriame kaupiami ir saugomi duomenys apie Sartų ir Gražutės regioninių parkų direkciją, – Juridinių asmenų registras.

9. Reorganizuojamo juridinio asmens – Sirvėtos regioninio parko direkcijos – duomenys:

9.1. teisinė forma – biudžetinė įstaiga;

9.2. buveinė – Dvaro g. 25, Šventos k., LT-18103 Švenčionių r.;

9.3. juridinio asmens kodas 193372387;

9.4. registras, kuriame kaupiami ir saugomi duomenys apie Sirvėtos regioninio parko direkciją, – Juridinių asmenų registras.

**III SKYRIUS**

**REORGANIZAVIMO TIKSLAS, BŪDAS, PASIBAIGIANČIOS BIUDŽETINĖS ĮSTAIGOS IR PO REORGANIZAVIMO VEIKSIANTI BIUDŽETINĖ ĮSTAIGA**

10. Reorganizavimo tikslas – tobulinti saugomų teritorijų apsaugą ir tvarkymą įgyvendinančių institucijų veiklą, sumažinti biudžetinių įstaigų skaičių, optimizuoti jų veiklą, užtikrinant racionalų materialinių, finansinių ir žmogiškųjų išteklių naudojimą.

11. Reorganizavimo būdas – Anykščių regioninio parko direkcija (juridinio asmens kodas 288743920), Asvejos regioninio parko direkcija (juridinio asmens kodas 188737795), Biržų regioninio parko direkcija (juridinio asmens kodas 188660683), Kauno marių regioninio parko direkcija (juridinio asmens kodas 193371328), Krekenavos regioninio parko direkcija (juridinio asmens kodas 188602566), Sartų ir Gražutės regioninių parkų direkcija (juridinio asmens kodas 188738178), Sirvėtos regioninio parko direkcija (juridinio asmens kodas 193372387) reorganizuojamos sujungimo būdu, įsteigiant naują juridinį asmenį biudžetinę įstaigą Aukštaitijos saugomų teritorijų direkciją.

12. Po reorganizavimo pasibaigiančios biudžetinės įstaigos: Anykščių regioninio parko direkcija (juridinio asmens kodas 288743920), Asvejos regioninio parko direkcija (juridinio asmens kodas 188737795), Biržų regioninio parko direkcija (juridinio asmens kodas 188660683), Kauno marių regioninio parko direkcija (juridinio asmens kodas 193371328), Krekenavos regioninio parko direkcija (juridinio asmens kodas 188602566), Sartų ir Gražutės regioninių parkų direkcija (juridinio asmens kodas 188738178), Sirvėtos regioninio parko direkcija (juridinio asmens kodas 193372387).

13. Po reorganizavimo veiksianti biudžetinė įstaiga – Aukštaitijos saugomų teritorijų direkcija, kurios savininko teises ir pareigas įgyvendina Valstybinė saugomų teritorijų tarnyba prie Aplinkos ministerijos.

14. Reorganizuotos biudžetinės įstaigos, nurodytos Aprašo 3–9 p., pasibaigia nuo jų išregistravimo iš Juridinių asmenų registro dienos. Visą jų valdytą turtą, taip pat teises ir pareigas nustatyta tvarka perims Aukštaitijos saugomų teritorijų direkcija. Pasibaigiančių biudžetinių įstaigų teisės ir pareigos pereina po reorganizavimo veiksiančiai biudžetinei įstaigai – Aukštaitijos saugomų teritorijų direkcijai jos nuostatų įregistravimo Juridinių asmenų registre dieną.

**IV SKYRIUS**

**REORGANIZAVIMO TVARKA IR SĄLYGOS**

15. Nuo viešo paskelbimo apie Aprašo parengimą dienos reorganizuojamos biudžetinės įstaigos įgyja reorganizuojamų įstaigų statusą.

16. Reorganizuojamos biudžetinės įstaigos ne vėliau kaip kitą dieną po to, kai šį Aprašą pasirašo visų biudžetinių įstaigų vadovai, apie Aprašo parengimą paskelbia savo interneto svetainėse ([www.anyksciurp.lrv.lt](http://www.anyksciurp.lrv.lt), [www.asvejosparkas.lt](http://www.asvejosparkas.lt), [www.birzuparkas.lt](http://www.birzuparkas.lt), [www.kaunomarios.lt](http://www.kaunomarios.lt), [www.krekenavosrp.lrv.lt](http://www.krekenavosrp.lrv.lt), [sartaigrazute.am.lt](http://sartaigrazute.am.lt/VI/index.php#r/233), [www.sirveta.lt](http://www.sirveta.lt)) ir raštu praneša visiems savo kreditoriams. Biudžetinės įstaigos reorganizavimo sąlygų aprašas ne vėliau kaip pirmą viešo paskelbimo apie jų parengimą dieną turi būti pateiktas Juridinių asmenų registrui.

17. Šio Aprašo 16 punkte nurodytame viešame pranešime interneto svetainėse ir raštiškuose pranešimuose įstaigų kreditoriams turi būti nurodyta:

17.1. Aprašo 3–9, 11–14 punktuose nurodyta informacija;

17.2. kur ir nuo kada galima susipažinti su biudžetinės įstaigos reorganizavimo sąlygomis, po reorganizavimo veiksiančios biudžetinės įstaigos nuostatų projektu ir reorganizuojamų biudžetinių įstaigų praėjusių trejų finansinių metų finansinių ir biudžeto vykdymo ataskaitų rinkiniais.

18. Reorganizuojamų biudžetinių įstaigų turtas, dokumentai, įsipareigojimai, bylos, apskaitos ir finansinės atskaitomybės ir kiti dokumentai pagal reorganizuojamų biudžetinių įstaigų vadovų sudarytus ir patvirtintus sąrašus perduodami po reorganizavimo veiksiančios biudžetinės įstaigos – Aukštaitijos saugomų teritorijų direkcijos įgaliotam atstovui pasirašant perdavimo ir priėmimo aktus. Po reorganizavimo pasibaigiančių biudžetinių įstaigų archyvo dokumentai perduodami Lietuvos Respublikos dokumentų ir archyvų įstatymo nustatyta tvarka. Dokumentai perduodami pagal reorganizuojamų biudžetinių įstaigų vadovų patvirtintus sąrašus ir pasirašomas perdavimo–priėmimo aktas.

19. Reorganizuojamų biudžetinių įstaigų turimos sąskaitos uždaromos, o jose esančių lėšų likučiai pervedamos į po reorganizavimo veiksiančios biudžetinės įstaigos – Aukštaitijos saugomų teritorijų direkcijos – sąskaitą.

20. Nuo perdavimo dienos reorganizuojamų biudžetinių įstaigų teisės ir pareigos pagal sudarytus sandorius, taip pat sudaryti sandoriai pereina po reorganizavimo veiksiančiai biudžetinei įstaigai – Aukštaitijos saugomų teritorijų direkcijai. Anykščių, Asvejos, Biržų, Kauno marių, Krekenavos, Sartų ir Gražutės, Sirvėtos regioninių parkų direkcijų, kurios po reorganizavimo baigs savo veiklą, sutartys bus laikomos po reorganizavimo veiksiančios Aukštaitijos saugomų teritorijų direkcijos sutartimis. Įstaigų teisės ir pareigos (pagal sudarytus sandorius), taip pat sudaryti sandoriai dėl reorganizavimo nepasikeičia ir nepasibaigia, išskyrus tuos atvejus, kai jų sąlygos numato kitaip ir atitinkamo sandorio šalys nesusitaria dėl teisių, pareigų ar sandorių tolesnio galiojimo.

21. Antspaudai, kuriais disponuoja reorganizuojamos biudžetinės įstaigos, po to, kai pasirašomi turto, įsipareigojimų ir dokumentų perdavimo ir priėmimo aktai ir jos yra išregistruojamos iš Juridinių asmenų registro, teisės aktų nustatyta tvarka sunaikinami.

22. Reorganizuotų biudžetinių įstaigų darbuotojų darbo santykių tęstinumui po reorganizavimo veiksiančioje Aukštaitijos saugomų teritorijų direkcijoje taikomi Lietuvos Respublikos valstybės tarnybos įstatymo, Lietuvos Respublikos darbo kodekso nuostatos.

23. Praėjus ne mažiau kaip 30 dienų nuo Aprašo viešo paskelbimo, Valstybinės saugomų teritorijų tarnybos prie Aplinkos ministerijos direktorius priima sprendimą dėl Anykščių, Asvejos, Biržų, Kauno marių, Krekenavos, Sartų ir Gražutės, Sirvėtos regioninių parkų direkcijų reorganizavimo ir kartu tvirtina Aprašą bei Aukštaitijos saugomų teritorijų direkcijos nuostatus.

24. Sprendimo dėl biudžetinės įstaigos reorganizavimo priėmimą įrodantis dokumentas turi būti pateiktas Juridinių asmenų registrui. Juridinių asmenų registro tvarkytojas apie sprendimą dėl biudžetinės įstaigos reorganizavimo turi paskelbti teisės aktų nustatyta tvarka.

Anykščių regioninio parko direktorius Kęstutis Šerepka

Asvejos regioninio parko direktorė Adrija Gasiliauskienė

Biržų regioninio parko direktorius Kęstutis Baronas

Kauno marių regioninio parko direktorė Nijolė Eidukaitienė

Krekenavos regioninio parko direktorė Alma Kavaliauskienė

Sartų ir Gražutės regioninių parkų direktorius Saulius Mažiulis

Sirvėtos regioninio parko vyr. specialistas, l. e. direktoriaus pareigas Marius Semaška